|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| OM_tunnus_sf_RGB | | | |  |  |  |  | |
|  | MUISTIO |  |  | |
| Laura Lyytinen | | | |  | 24.2.2017 |  | |  |
|  | |  |
|  |  | |

**SÄÄDÖSTEN SUJUVOITTAMISEN TOIMEENPANORYHMÄ; KANSALAISYHTEISKUNNAN JA VAPAAEHTOISTOIMINNAN ALATYÖRYHMÄ**

**Taustaa** Liikenne- ja viestintäministeriö asetti 1.10.2015 toimeenpanoryhmän säädösten sujuvoittamiselle. Asettamispäätöksen mukaan toimeenpanoryhmän tehtävänä on seurata, koordinoida ja varmistaa, että säädösten sujuvoittamista koskevat hallitusohjelman kirjaukset laitetaan täytäntöön ministeriöittäin. Lisäksi seurattavina ja koordinoitavina ovat säädösten sujuvoittamiseen liittyvän kärkihankkeen toimintasuunnitelman toimenpiteet. Työryhmään kuuluu edustus kaikista ministeriöistä.

Säädösten sujuvoittamisen toimeenpanoryhmän 17.1.2017 pidetyssä kokouksessa sovittiin, että poikkihallinnollisen yhteistyön syventämiseksi toimeenpanoryhmälle perustetaan kolme alatyöryhmää:

1. Elinkeinoelämä, kilpailukyky ja yrittäjyys (TEM)
2. Digitalisaatio (VM)
3. Kansalaisyhteiskunta ja vapaaehtoistoiminta (OM)

Koordinointivastuu kansalaisyhteiskunnan ja vapaaehtoistoiminnan alatyöryhmästä on oikeusministeriöllä. Alatyöryhmän työskentelyyn saavat osallistua kaikki ministeriöt.

**Tavoite** Kansalaisyhteiskuntaan ja vapaaehtoistoiminaan liittyvän alatyöryhmän lähtökohtana on hallitusohjelman kirjaus tavoitteesta nykyistä vähäisempään, parempaan ja kevyempään sääntelyyn kansalaisten arjen ja vapaaehtoistoiminnan parantamiseksi.

**Tehtävät** Kansalaisyhteiskunnan ja vapaaehtoistoiminnan alatyöryhmän tehtävänä on:

* konkretisoida ja priorisoida vapaaehtoistoiminnan koordinaatiota ja toimintaedellytysten kehittämistä selvittäneen [työryhmän raportissa (VM 39/2015)](http://akateemisetnaiset.fi/wp-content/uploads/2016/01/VM-2015-Vapaaehtoisty%C3%B6-talkooty%C3%B6-naapurity%C3%B6-kaikki-k%C3%A4y.pdf) esitettyjä toimenpide-ehdotuksia
* auttaa tunnistamaan ministeriöiden koordinointivastuita kansalaisyhteiskuntaa ja vapaaehtoistoimintaa koskevan lainvalmistelun osalta
* välittää toimeenpanoryhmälle tietoa kansalaisyhteiskuntaan ja vapaaehtoistoimintaan liittyvistä lainsäädäntöhankkeista, jotka sisältävät säädösten sujuvoittamiseen liittyviä kysymyksiä
* tukea toimeenpanoryhmän tehtäviä ja tavoitetta sääntelyn sujuvoittamiseksi

Alatyöryhmä raportoi työstään säännöllisesti säädösten sujuvoittamisen toimeenpanoryhmälle. Alatyöryhmän tapaamiset pyritään sovittamaan toimeenpanoryhmän aikataulujen mukaisesti. Kevään 2017 kokoussuunnitelman mukaan työryhmän on tarkoitus kokoontua

1. Keskiviikkona 1.3.2017
2. Keskiviikkona 22.3.2017
3. Keskiviikkona 12.4.2017
4. Keskiviikkona 3.5.2017
5. Keskiviikkona 24.5.2017
6. Keskiviikkona 14.6.2017